Epsom
Epsom je grad od 33,970 stanovnikana jugoistoku Engleske u Grofoviji Surrey.

On je administrativni centar Borougha Epsom and Ewell, poznat po konjičkim utrkama Derby.

Geografske karakteristike 

Epsom je jedno od londonskih predgrađa na sjeveru Surreya, udaljen 21.9 km jugozapadno od centra Londona. 
On se prostire na sjeveroistoku Grofovije Surrey, na granici Greater Londona po obroncima North Downsa.

Historija 

Rana historija tog kraja povezana je sa Opatijom Chertsey, kom je vlasništvo nad tadašnjim imanjem - Ebbisham, potvrdio kralj Ethelstan 933. 

U vrijeme Domesday Booka Epsom je bio naselje od 38 kmetovskih kuća grupiranih oko crkve sv. Martina.

Početkom 17. vijeka terapeutske karakteristike njegovih termalnih izvora postale su toliko popularne da su mnogi pohrlili da ih oprobaju. Kako je posjetiteljima trebalo osigurati smještaj i zabavu, podignuto je dosta hotela, gostionica i trgovina.

Situacija se promjenila 1730. kad je u modu ušao Bath, tad je završio Epsomov bum. Sreća u nesreći bio je povećan promet kočijama prema Brightonu pa su poneke gostionice i trgovine uspjele opstati.

U tom kraju je oduvjek bilo nekih konjičkih utrka, ali su one tek nakon osnivanja - Derbya 1780. dobile svoju današnju formu. Utrka u Derbyu postala je vrlo brzo toliko popularna, da su ljudi iz kilometre uadaljenih krajeva išli na nju. To je potaknulo gradnju željezničke pruge iz Croydona - 1847. a 
nakon tog 1859. iz Wimbledona (1859). Daljnje linije su građene prema hipodromu (1865. i 1901.) 

Urbani distrikt Epsom je 1934. proširen na susjedni Ewell, a već 1937. Vijeće je dobilo povelju da njihova administrativna jedinica ima status Borougha.

Poznati sugrađani 

 Petula Clark, pjevačica
 Tom Felton, glumac
 Catherine McCormack, glumica
 Julia Ormond, glumica

Pobratimski gradovi 

 Chantilly, Francuska

Izvori

Vanjske veze 

 Epsom 

Gradovi u Engleskoj
Surrey